Ավելացվել է նաեւ երկրորդ համարանիշը, ինչը հեշտացնում է թղթադրամի իսկության եւ վճարունակության որոշումը։ Եթե թղթադրամի դիմերեսի աջ եւ ձախ մասերում գտնվող համարանիշերը չեն համընկնում, ապա դա նշանակում է, որ պատռվել եւ իրար են սոսնձվել տարբեր թղթադրամների մասեր, ուստի հավանական է, որ այդ թղթադրամն անվճարունակ է։ Սակայն պատահում են նաեւ կեղծ թղթադրամներ, որոնց վրա աջ եւ ձախ համարանիշերը չեն համընկնում։ Նման թղթադրամները պետք է ներկայացվեն բանկ՝ դրանց իսկությունը եւ վճարունակությունը որոշելու համար։